Toronto

Toronto je hlavné mesto provincie Ontário a najväčšie mesto Kanady s multikultúrnou populáciou. Počet obyvateľov presahuje 2,5 milióna. Leží na severnom brehu Ontárijského jazera. Metropolitná oblasť Toronta (tzv. Greater Toronto Area - GTA) má podľa sčítania obyvateľov z roku 2011 5 583 064 obyvateľov.

V rebríčku Economist Intelligence Unit miest najlepších pre život z roku 2019, ktorý hodnotil 140 miest sa Toronto umiestnilo na 7. mieste.

Názov mesta 
Názov mesta Toronto pravdepodobne pochádza zo slova indiánskeho kmeňa Mohawk tkaronto, čo znamená tam kde stromy rastú vo vode. Toto pomenovanie bolo neskôr slovne upravené francúzskymi prieskumníkmi a kartografmi.

Samospráva 
Od 1. decembra 2014 je primátorom mesta John Tory. Predsedá mestskému zastupiteľstvu ktoré má 25 členov. Mestským poslancom sa stáva kandidát ktorý získa najviac hlasov vo svojom okrsku, ktorý potom zastupuje. Okrem zasadania mestského zastupiteľstva pôsobia poslanci aj v komisiách ako napríklad komisia pre mestskú dopravu (Toronto Transit Commission) alebo mestskú políciu. Politické strany ako také v komunálnej politike nie sú, poslanci sa zoskupujú do ideovo podobných skupín ktoré podporujú, alebo nepodporujú primátora. Pri komunálnych voľbách sa volia aj zástupcovia do lokálnych školských správ (School Boards).

Multikulturalizmus 
Multikulturalizmus Toronta sa prejavuje aj v jeho urbanistickej štruktúre. Na území mesta je niekoľko štvrtí, enkláv, ktoré sa vyhraňujú na etnickom princípe. Najzreteľnejšia a najznámejšia je čínska štvrť (Chinatown, resp. Old Chinatown), ktorá patrí k najväčším čínskym enklávam v Severnej Amerike. Na území mesta sú dve čínske štvrte (druhou je East Chinatown), na území tzv. veľkého Toronta (Greater Toronto Area - GTA) je niekoľko ďalších. Ľahko rozpoznateľné hlavne podľa vývesných štítov reštaurácií sú grécka štvrť (Greektown) a talianska štvrť (Little Italy). V Toronte je aj česká štvrť (Masaryktown).

Demografia 
V sčítaní obyvateľstva v roku 2021 malo Toronto 2 794 356 obyvateľov. V predošlom sčítaní v roku 2016 malo 2 731 571 ľudí. Medziročne tak populácia stúpla o 2,3%.

Podľa sčítania z roku 2016 z vtedajšieho počtu obyvateľov 1 375 900 ľudí uvádza ako rodný jazyk angličtinu, 35 440 francúzštinu a 1 186 885 neoficiálne jazyky, z toho 425 jazyky pôvodných obyvateľov. 2 860 ľudí uvádza češtinu a 3 095 slovenčinu. 9 500 ľudí udalo ako etnický pôvod český, 7 615 slovenský a 2 315.

Kultúra

Najvýznamnejšie divadlá a koncertné sály 
 Four Seasons Centre for the Performing Artsbolo otvorené v roku 2006 ako prvé divadlo svojho druhu v Kanade špeciálne naprojektované pre potreby operných a baletných predstavení s vynikajúcou akustikou. Sídlo Canadian Opera Company.
 Princess of Wales Theatreje relatívne nové divadlo otvorené v roku 1993, postavené, vlastnené a prevádzkované súkromnou spoločnosťou Mirvish Productions.
 Royal Alexandra Theatrehistorická budova v architektonickom štýle beaux-arts od svojho otvorenia v roku 1907 slúžila bez prestávky ako divadlo. V roku 1980 bolo divadlo vyhlásené za národnú historickú pamiatku. Je vlastnené a prevádzkované spoločnosťou Mirvish Productions.
 Ed Mirvish Theatre (predtým Canon Theatre)začalo svoj život v roku 1920 ako kombinácia vaudevillu a kina a bolo súčasťou reťazca Pantages. V tom čase to bolo s 3 373 sedadlami najväčšie a najelegantnejšie kino v Kanade. Od roku 1930 fungovalo len ako kino "The Imperial". V roku 1973 bolo rozdelené na šesť samostatných kinosál a ako "The Imperial 6" sa stalo jedným z prvých multikín v Kanade. V roku 1986 bol nový majiteľ donútený ukončiť prevádzku kín, prebudoval ho opäť na divadlo s pôvodným názvom "The Pantages". V roku 2001 bola uzatvorená sponzorská dohoda so spoločnosťou Canon Canada a divadlo bolo premenované na "The Canon Theatre". Zaroveň ho začala prevádzkovať spoločnosť Mirvish Productions, ktorá ho kúpila v roku 2008. V roku 2010 skončil sponzorský vzťah s Canon Canada a David Mirvish divadlo premenoval na pamiatku svojho otca.
 Panasonic Theatrev roku 1919 bolo v priestoroch otvorené kino, ktoré fungovalo až do roku 1993, kedy budova prešla rekonštrukciou a vzniklo divadlo "The New Yorker". V roku 2004 bola budova zbúrana a ostala len predná fasáda. Na mieste bolo postavené úplne nové, moderné divadlo. ktoré otvorili v roku 2005 ako "The Panasonic Theatre". Od roku 2008 vlastní a prevádzkuje divadlo spoločnosť Mirvish Productions.
 Elgin and Winter Garden Theatreje unikátne poschodové divadlo, vlastne dve divadlá postavené nad sebou. Komplex bol otvorený v roku 1938. Elgin je noblesné divadlo s pozlátenou štukovou výzdobou a lóžami, Winter Garden o sedem poschodí vyššie je botanickou fantáziou s ručne maľovanými stenami a pripomína záhradu. Komplex bol zrekonštruovaný v rokoch 19871989 a slúži dodnes ako jedno z najúžasnejších divadelných centier Kanady.
 Sony Centre for the Performing Arts'''bolo otvorené v roku 1960 ako O'Keefe Centre, neskôr Hummingbird Centre. 
 Massey Hallbola otvorená v roku 1894 a mala 3 500 sedadiel, od renovácie v roku 1940 má 2 765 sedadiel. V roku 1970 bola vyhlásená za historickú pamiatku. 
 Roy Thomson Hallkoncertná sála bola otvorená v roku 1982 a stala sa domovskou scénou Toronto Symphonic Orchestra. V roku 2002 bola zlepšená akustika.
 Toronto Centre for the Artspôvodne Ford Centre for the Performing Arts bolo otvorené v roku 1993. Sú tam tri sály: Main Stage Theatre s 1 727 sedadlami, George Weston Recital Hall má 1036 sedadiel a viacúčelové štúdio má 200 sedadiel.
 Molson Canadian Amphitheatrepolozakrytý koncertný amfiteáter otvorený v roku 1995.
 Air Canada Centrešportová aréna umožňuje usporiadať aj koncerty, divadelné a podobné predstavenia.
 Rogers Centre'' (pôvodne Sky Dome)športová aréna otvorená v roku 1989 umožňuje usporiadať aj hudobné koncerty. Maximálna kapacita 55 000 divákov (koncerty 10 00055 000), bejzbal 46 105 divákov (bez sedadiel v Luxury Suites), americký futbal 45 746 divákov (bez sedadiel v Luxury Suites). Aréna má unikátnu otváraciu strechu.

Doprava 
Najrozšírenejším spôsobom dopravy je automobilová doprava. Nosnú sieť rýchlostných ciest v meste tvoria úseky diaľníc kategórie 400: 
 Hlavnou tepnou v smere východ-západ je tzv. štyristojednotka, Ontario Highway 401 (Macdonald-Cartier Freeway), ktorej úsek v Toronte je druhou najrušnejšou (podľa niektorých zdrojov dokonca najrušnejšou) diaľnicou v Severnej Amerike a jednou z najširších a najrušnejších diaľnic na svete.
 Južne od 401 kopíruje pobrežie jazera Ontário a v centre Toronta ide po estakáde Gardiner Expressway.
 Severne od 401 je platená diaľnicia ETR 407 (Express Toll Route) prevádzkovaná súkromnou spoločnosťou.
 Na západnom okraji Toronta ide v severo-južnom smere druhá najrušnejšia kanadská diaľnica tzv. štyristodvadsaťsedmička, Ontario Highway 427, ktorá zabezpečuje hlavné spojenie s medzinárodným letiskom.
 Ďalej na východ je Ontario Highway 400 (voľakedy Toronto-Barrie Highway).
 Približne 15 kilometrov na východ od štyristovky je Ontario Highway 404, ktorej južná časť tzv. Don Valley Parkway zabezpečuje spojenie s centrom mesta.
  
Mestskú dopravu v Toronte prevádzkuje Toronto Transit Commission (TTC). Spoločnosť je vo vlastníctve mesta, je riadená komisiou deviatich mestských poslancov. Dopravný systém sa skladá z metra (3 linky ťažšieho metra, 1 linka ľahkého metra (Rapid Transit)), električkových (11 liniek prevažne v južných častiach mesta) a autobusových liniek (viacej než 140 vrátane expresných a celonočných). Podnik na prepravu využíva 700 vozňov metra, 248 električiek (z toho 52 kĺbových, tzv. "harmonikových") a 1730 autobusov. TTC prevádzkuje aj sieť autobusov pre občanov so zníženou mobilitou WheelTrans. V typický pracovný deň prepraví TTC spolu okolo 1,5 milióna cestujúcich, ročne okolo 460 miliónov.

Dopravu medzi Torontom a okolitými mestami a oblasťami zabezpečuje Go Transit. Na rozdiel od TTC je táto agentúra v správe provinčnej vlády. Ročne na  vlakových liniek a  autobusových liniek prepraví 55 miliónov pasažierov. Všetky vlakové vozne sú dvojposchodové rovnako ako aj niektoré autobusy. Vlakové spoje využívajú dieselovú trakciu, v súčasnosti sa uvažuje o elektrifikácii celej, alebo časti GO Transit vlakovej prevádzky.

Medzi torontské letiská patrí Lester B. Pearson International Airport nachádzajúce sa na hraniciach mesta so susednou Mississaugou, asi  od centra. Letisko má medzinárodný IATA kód YYZ a je najrušnejšie v Kanade. Ročne prepraví okolo 30 miliónov pasažierov. Billy Bishop Toronto City Airport sa nachádza na ostrove v Jazere Ontário niekoľko kilometrov od centra mesta. Prúdové lietadlá tu okrem núdzových letov nie sú povolené. Porter Airlines prevádzkujú lety v rámci Kanady a niekoľkých U.S. destinácií.

Šport 
 Toronto Maple Leafs - hokej NHL, aréna The Air Canada Centre
 Toronto Blue Jays - baseball MLB, aréna Rogers Centre (pôvodne Sky Dome)
 Toronto Raptors - basketbal NBA, aréna The Air Canada Centre
 Toronto Argonauts - americký futbal NFL, aréna Rogers Centre (pôvodne Sky Dome)
 Toronto FC - soccer (futbal) MLS, štadión BMO Field
 Toronto Rock - lacrosse NLL, aréna The Air Canada Centre

Partnerské mestá 
  Čunking, Čína
  Frankfurt nad Mohanom, Nemecko
  Chicago, Illinois, USA
  Hočiminovo Mesto, Vietnam
  Kyjev, Ukrajina
  Miláno, Taliansko
  Quito, Ekvádor
  Sagamihara, Japonsko
  Varšava, Poľsko
  Viedeň, Rakúsko

Panoráma

Iné projekty

Externé odkazy 
 Oficiálna stránka

Referencie 

 
Hlavné mestá kanadských provincií a teritórií
Mestá v Ontáriu
Prístavné mestá v Kanade
Univerzitné mestá v Kanade
Sídla na Ontárijskom jazere